
Anunț concurs pentru post contractual conform H.G. 1336/2022

A) Unitatea de Management a Proiectului, din cadrul Ministerului Culturii, cu sediul în București, Bd. Unirii nr. 22, organizează concurs pentru ocuparea următorului post contractual, cf. H.G. 1336/2022:
1. Nivelul postului: execuție
2. Denumirea postului: consilier pentru afaceri europene – specialist derulare contracte, post vacant, perioadă determinată 
3. Gradul/Treapta profesională: -
4. Numărul de posturi: 1

B) Documente solicitate candidaților pentru întocmirea dosarelor de concurs conform art. 35 din H.G. 1336/2022:
a) formular de înscriere la concurs, conform modelului prevăzut în anexă;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model comun european.
i) scrisoare de intenție.

Modalitatea de depunere a dosarelor de concurs
Dosarele de concurs se depun la sediul Ministerului Culturii, Unitatea de Management a Proiectului, Bd. Unirii nr. 22, sector 3, București, intrarea Aulă, etaj 5, sala 503, persoană de contact: Claudia Ciobanu, tel: 021.222.84.79, e-mail: office@umpcultura.ro, în termenul prevăzut în anunțul de concurs, sau se transmit prin Poșta Română, prin serviciul de curierat rapid, prin poșta electronică, după caz.
În cazul transmiterii dosarului prin poșta electronică, documentele se transmit în format PDF, cu un volum maxim de 1 MB, și trebuie să fie lizibile.
Candidații care transmit dosarele de concurs prin Poșta Română, prin serviciul de curierat rapid sau prin poșta electronică primesc codul unic de identificare la adresa de e-mail comunicată de aceștia.
Candidații care transmit dosarele prin modalitățile menționate mai sus au obligația de a se prezenta la secretarul comisiei de concurs, cu documentele prevăzute la B) lit. b)-e) din prezentul anunț, în original, în vederea certificării conformității acestora, pe tot parcursul desfășurării concursului, dar nu mai târziu de data și ora organizării probei scrise.
Nerespectarea prevederilor legale privind transmiterea dosarelor de concurs și a documentelor în formatul solicitat, după caz, conduce la respingerea candidatului. 

C) Condițiile generale prevăzute de art. 15 din H.G. 1336/08.11.2022:
Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

D) Condiţii specifice pentru ocuparea postului
· Studii de specialitate/ experiență/vechime în muncă: 
· Studii superioare de lungă durată sau în regim Bologna ciclul 1 și 2 absolvite cu diplomă 
· Minimum 5 ani experiență profesională în domeniul managementului proiectelor, din care minimum 3 ani experiență în gestionarea, monitorizarea și urmărirea derulării contractelor, inclusiv a contractelor de achiziție publică
· Cunoştinţe de operare/programare pe calculator (necesitate şi nivel): Deține cunoştinţe solide de operare pe calculator, în special procesare de text şi tabelare (Microsoft Office și alte instrumente TIC).
· Limbi străine (necesitate şi nivel) cunoscute: engleză - avansat
· Abilităţi, calităţi şi aptitudini necesare:
· Cunoștințe privind principalele programe și mecanisme de finanțare externă aplicabile sectorului cultural
· Capacitate de evaluare, analiză, sinteză, asumare de responsabilități;
· Spirit de observație și inițiativă, simț organizatoric;
· Capacitate de lucru individual și în echipă;
· Capacitate de lucru sub stres;
· Abilități de comunicare și de relaționare interpersonale;
· Abilități de a lucra în situații bine definite și structurate în contextul unor echipe multidisciplinare;
· Integritate, asumarea responsabilității, punctualitate, promptitudine, inițiativă, confidențialitate.
· Cerinţe specifice:
· Disponibilitate pentru lucru în program prelungit în condițiile legii;
· Disponibilitate pentru delegări.

E). BIBLIOGRAFIA ȘI TEMATICA CONCURSULUI
	Bibliografie
	Tematică

	1. Hotărârea Guvernului nr. 191 din 20 februarie 2007, pentru aprobarea Acordului-cadru de împrumut dintre România și Banca de Dezvoltare a Consiliului Europei (F/O 1 1562 (2006)), destinat finanțării Proiectului privind reabilitarea monumentelor istorice din România, semnat la București la 12 decembrie 2006 și la Paris la 18 decembrie 2006, cu modificările și completările ulterioare;
	integral

	2. Hotărârea Guvernului nr. 933 din 7 august 2007, privind aprobarea Acordului- cadru de împrumut între România și Banca de Dezvoltare a Consiliului Europei (F/P 1572 (2006)), pentru finanțarea Proiectului privind finalizarea construcției, renovarea sau reabilitarea clădirilor culturale de interes public din România, semnat la București la 4 mai 2007 și la Paris la 14 mai 2007, cu modificările și completările ulterioare;
	Integral

	3. Legea nr. 337 din 9 decembrie 2022 pentru aprobarea Acordului-cadru de împrumut - Proiectul privind reabilitarea patrimoniului construit şi a clădirilor cu destinaţie culturală - dintre România şi Banca de Dezvoltare a Consiliului Europei, semnat la Paris la 1 iunie 2022 şi la Bucureşti la 9 iunie 2022 https://monitoruloficial.ro/Monitorul-Oficial--PI--1204Bis--2022.html
	Integral

	4. Legea nr. 200 din 28 noiembrie 2025 pentru aprobarea Acordului-cadru de împrumut - Proiectul privind patrimoniul cultural şi istoric din România - dintre România şi Banca de Dezvoltare a Consiliului Europei, semnat la Paris la 29 noiembrie 2024 şi la Bucureşti la 16 decembrie 2024
	Integral

	5. Legea nr. 98 din 19 mai 2016 privind achizițiile publice, cu modificările și completările ulterioare 
	CAPITOLUL V: Executarea contractului de achiziţie publică/ acordului-cadru

	6. Hotărârea nr. 395 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare;
	CAPITOLUL II: Planificarea şi pregătirea realizării achiziţiei publice
CAPITOLUL IV: Executarea contractului de achiziţie publică/ acordului-cadru

	7. Webliografie: site-ul www.umpcultura.ro
	Secțiunea „Fonduri rambursabile” – Stadiul implementării



F). Atribuții din fișa postului
a) Lucrează îndeaproape cu membrii echipei Unității de Management a Proiectului (UMP), precum și cu personalul tehnic pentru a asigura coordonarea, implementarea și managementul activităților din proiectele gestionate de BDCE.
b) Monitorizează realizarea indicatorilor de performanță ai proiectelor pe durata acestora și colaborează la stabilirea unui plan pentru activitățile de monitorizare și evaluare ulterioare.
c) Asigură monitorizarea regulată a stadiului activităților din proiecte atât din punctul de vedere al conformității cu obligațiile asumate față de finanțatorul extern cât și cu obligațiile contractuale ale fiecărui prestator în parte.
d) Colaborează cu șef serviciu BDCE și specialistul în raportare și monitorizare în elaborarea și verificarea rapoartelor.

G) Calendar de desfășurare a concursurilor:
· [bookmark: _Hlk168397169][bookmark: _Hlk201588794]termenul de depunere a dosarelor: 28.10.2026, ora 16:30
· rezultatele selecției dosarelor: în termen de două zile lucrătoare de la data expirării termenului de depunere a dosarelor
· proba scrisă: 05.11.2026, începând cu ora 09:00
· afişarea rezultatelor de la proba scrisă: în termen de o zi lucrătoare de la finalizarea probei
· proba interviu: 10.11.2026 
· afişarea rezultatelor de la proba interviu: în termen de o zi lucrătoare de la finalizarea probei
Termenele în care se pot depune contestaţii, respectiv afişarea rezultatelor contestaţiilor:
După afişarea rezultatelor obţinute la selecţia dosarelor de înscriere, proba scrisă şi interviu, candidaţii nemulţumiţi pot depune contestaţie la compartimentul resurse umane, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi al interviului, sub sancţiunea decăderii din acest drept.

